133 
og høie Skrænter, hvor Jordbunden er sandet eller løs. 
Disse Huller ere 3—6 Fod dybe og findes ofte i stort Antal 
ved Siden af hverandre. Selve Reden har blot et Mosunder- 
lag; i Mai lægger Hunnen 5—7 næsten kuglerunde Æg, 
der have Lighed med Isfuglens og ere, lige som dennes, 
glindsende renhvide, men større. 
Æggets Længde og Brede: 
dome 427 5—22onm, 
PAL) 22—23 » 
Il Lande, hvor Biæderen er hyppig, fanger man den 
med Medekroge, som befæstes ved Enden af en lang Tråad ; 
til Lokkemad paasættes et større, levende Insekt, som man 
lader flyve op med Krogen; paa denne Maade fanges den 
f. Ex. paa Kandia. 
Kjødet er meget velsmagende; i mange Lande, navnlig 
i Italiens Stæder, bliver en Mængde bragt til Marked og 
solgt til Kjøkkenet. Ved at fortære en Masse skadelige In- 
sekter bliver Biæderen meget nyttig; men ved tillige at øde- 
lægge en Mængde Bier gjør den paa flere Steder betydelig 
Skade. 
5te Familie: Kragefugle, Gregarn, Illig. 
Næbet af Middellængde, mere eller mindre kegleformigt, 
temmelig tykt og oftest stærkt, spidst, svagt sammentrykt, 
noget bøiet eller lige, ofte med et lille Indsnit tæt ude imod 
Spidsen. 
Fødderne temmelig kraftige; enten ere Fortæerne helt 
adskilte, eller Ydertaaen er sammenvoxet med Mellemtåaen 
i det første Led. 
De fleste af disse Fugle leve den største Del af Aaret 
skarevis eller i Selskab med deres Lige eller Nærbeslægtede ; 
nogle yngle i Kolonier, dog saaledes, at hvert Par hår sin 
egen Husholdning, adskilt fra de øvriges. Deres Næring hente 
de saavel af Dyre- som Planteriget, f. Ex. Orme, Nødder, 
